
                                                   П Р О Т О К О Л

От проведено публично обсъждане в Община Перник Във връзка с предстоящо приемане на Бюджет на Община Перник за 2021 г. Общественото обсъждане се организира с цел физическите и юридическите лица да получат актуална информация за проекта на бюджет на Община Перник за 2021г. и да предоставят своето мнение, предложения или становища, въз основа на които Общински съвет Перник да вземе решение.
Днес 25.01.2021 г. във връзка с пункт I, т. 6  от Заповедта на Министъра на здравеопазването, с която  се забраняват всички обществени мероприятия в присъствена форма, в платформата Gotomeeting.com бе проведено обществено обсъждане Проекта на бюджет на Община Перник за 2021 г.Обсъждането започна в 10:00 ч. а в платформата присъстваха в различно време общо  10 души

[bookmark: _GoBack]Зам.-кметът  Стефан Кръстев представи доклада към проекта на бюджет. 
След откриването на дискусията в нея се включиха:
Велизар Варадинов – общински съветник: Искам да направя две предложения от името на „Демократична България“. И двете предложения са свързани с дигитализирането и повишаването на качеството на услугите в общината. Първото касае преминаване към изцяло електронен вътрешен документооборот. Прогнозната цена, която сме заложили е 50 000 лв., а нормативната база за това предложение е  Наредбата  за общите изисквания към информационните системи, регистрите и електронните административни услуги и по-конкретно чл. 32 ал.1 и ал.2.  
Необходимите стъпки, които сме предвидили за постигане на изцяло електронен документооборот са: обучение на всички служители, за да използват системата, обновяване на вътрешните правила, закупуване на електронни подписи на служителите и закупуване на скенери. 
Мотивите са ясни – всички документи да бъдат издавани в електронен вид, тяхното разпечатване и препредаване на хартия, която след това трябва да бъде складирана и създава проблеми при проследимостта по преписки.
Второто ми предложение отново е свързано с дигитализацията – отпадане на изискването за удостоверения при приемане на документи за административните услуги. Прогнозната стойност е около 60 000 лв. А тук нормативната база е Законът за електронното управление чл. 2 ал.1. Необходимите стъпки отново са сходни с предходното предложение. Мотивите тук са, че очевидно администрацията отдавна е задължена да не изисква удостоверения, които могат да бъдат изискани по служебен път. За това вече няма технологични пречки и ще спести време на гражданите и бизнеса. 

Стефан Кръстев: Благодаря г-н Варадинов. Предвидените средства за тази година за хардуер и софтуер за тази година са 45 000 лв. По отношение на преминаването на безхартиен документооборот, разработваме технологични карти за всички административни услуги, които предлагаме и смятам, че през тази година ще успеем да реализираме до голяма степен този наш приоритет. Това ще повиши и броя на предлаганите електронни услуги, които администрацията предлага. Причината да не добавяме нови електронни услуги към момента е това, че първо трябва да дигитализираме работата в администрацията и едва след това да проявим активност и навън.   Част от тази работата по опростяването на заявленията, снабдяване на всякакви документи, с които можем да се сдобием по служебен път вече се извършва. 

В 10:28 ч. поради изчерпване на въпросите общественото обсъждане бе закрито. 


1

image1.png
=F





